Onwettige betogings in Kaapstad | Maroela Media
Foto: Cape Town Freeway / Twitter
EWN berig aktiviste het daarop aangedring om na die middestad op te ruk, al is toestemming vir die betoging aanvanklik deur die stad geweier. Die groep betoog vir behoorlike behuising en sanitasie in arm gebiede. Die groep het reeds van 11:00 af na die middestad opgeruk. Die polisie het aanvanklik die skare met ŉ waterkanon verdryf, maar hulle het weer bymekaar gekom.
Walestraat in die middestad en die Wes-Kaapse Provinsiale Wetgewer, waarheen die groep op pad is, is afgesper. Daar is ŉ groot polisieteenwoordigheid by die gebou. Verskeie polisievoertuie patrolleer die gebied.
Volgens ooggetuies het die groep glo ŉ veld aan die brand gesteek. Daar is ook berigte dat motorruite met klippe uitgegooi is en moontlik voertuie ook aan die brand gesteek is.
Die polisie het straatverkopers aangeraai om die gebied te verlaat, aangesien hulle bekommerd is dat plunderaars moles kan maak. Paniekbevange verkopers by St.George ‘s Mall het reeds hul goedere op gepak, maar ander straatverkopers het gesê hulle is bereid om die kans te waag om geplunder te word. Motoriste word gewaarsku om die middestad te vermy.
Chaos het in Oktober verlede jaar in die middestad uitgebreek toe ŉ betoging oor behuising handuit geruk het. Betogers het die gebied geplunder en eiendom geëis.
Bron: EWN / Foto’s: Twitter
En so sal dit net erger raak. Die dae raak al korter vir die ewige hel op aarde. God kom haal sy kinders een van die dae